
	1
	18.02.2026
	Kërkohet informacion mbi:
1.Studime, raporte ose matje në lidhje me sedimentet në liqenin e Ohrit
2. Analiza mbi ndryshimet hidromorfologjike të zonës bregliqenore në liqenin e Ohrit gjatë viteve të fundit.
3. Të dhëna mbi ndikimin e prurjeve sipërfaqësore në ekosistemin ujor në liqenin e Ohrit nga viti 2018 – 2025.
4. Çdo raport të brendshëm apo rekomandim teknik mbi rrezikun e mbushjes me sedimente të liqenit të Ohrit nga viti 2018 deri në vitin 2025.

	23.02.2026
	Departamenti i Hidrologjisë, në kuadër të mandatit të tij institucional, kryen monitorimin hidrologjik, përfshirë edhe liqenet, përmes regjistrimit të niveleve të ujit në stacionet përkatëse hidrometrike.
Në lidhje me Liqenin e Ohrit, Departamenti i Hidrologjisë disponon dhe administron të dhëna mbi nivelet e ujit, të përftuara nga rrjeti i monitorimit hidrologjik, në përputhje me programet kombëtare të vëzhgimit dhe standardet teknike në fuqi.
Sqarojmë se Departamenti i Hidrologjisë:
– Nuk disponon studime apo raporte mbi sedimentimin në Liqenin e Ohrit;
– Nuk kryen analiza apo studime të proceseve të sedimentimit apo të rrezikut të mbushjes me sedimente të liqeneve;
– Nuk realizon analiza hidromorfologjike të zonave bregliqenore;
– Nuk harton studime mbi ndikimin e prurjeve sipërfaqësore në ekosistemin ujor, përtej regjistrimit të parametrave hidrologjikë bazë ( nivelet e ujit).
Çështjet që lidhen me studimet e sedimentologjisë, analizat hidromorfologjike, vlerësimet ekologjike apo raportet teknike mbi ndikimin e prurjeve në ekosistemin e Liqenit të Ohrit, nuk janë pjesë e kompetencave funksionale të Departamentit të Hidrologjisë dhe nuk përfshihen në programin e tij të monitorimit.
Për çdo informacion shtesë mbi të dhënat e niveleve të ujit, Departamenti i Hidrologjisë mbetet në dispozicion në përputhje me legjislacionin për të drejtën e informimit.

	04.03.2026
	A janë zhvilluar zgjedhje për Këshilla Studentor në harkun kohor 2024-2026? 2. Vendime të rektorit/organit përgjegjës për shpalljen e zgjedhjeve për Këshillat Studentor (nëse janë zhvilluar) 3. Numri i përgjithshëm i studentëve që kanë votuar në zgjedhjet për Këshillat Studentor në nivel njësie kryesore/Universiteti në raport me numrin total të studentëve me të drejtë vote në po të njëjtën fashë kohore (nëse janë zhvilluar zgjedhje përgjatë 2024-2026) 4. Vendimet e KIZS për shpalljen e rezultateve zgjedhore në të gjitha zgjedhjet e zhvilluara përgjatë periudhës 2024-2026 5. Buxheti i alokuar për Këshillat Studentorë në nivel njësie kryesore dhe universiteti në vitet 2024, 2025, 2026 6. Buxheti i shpenzuar nga Këshillar Studentorë në nivel njësie kryesore dhe universiteti në vitet 2024 dhe 2025 7. Cila është procedura që Këshillat Studentorë duhet të ndjekin për alokim fondi nga buxheti i Universitetit /Fakultetet respektive? 8. Kontakte të përfaqësuesve të këshillave studentorë në nivel universiteti/fakulteti në detyrë
	17.03.2026
	Në vijim të kërkesës suaj për informacion të datës 04.03.2026 lidhur me zgjedhjen dhe funksionimin e Këshillave Studentor në Universitetin Politeknik të Tiranës për periudhën 2024 - 2026, ju informojmë si më poshtë:
 
Universiteti Politeknik i Tiranës, në mënyrë të vazhdueshme ka vënë në dispozicion të grupeve të studentëve apo studenteve përfaqësues të zgjedhur në Senatin Akademik, draft-aktet statutore dhe rregullatore të nevojshme për themelimin dhe funksionimin e Këshillave Studentorë, me qëllim paraqitjen e propozimeve të tyre dhe miratimin e akteve për të organizuar në vijim zgjedhjet sipas përcaktimeve përkatëse. Institucioni ka shprehur gatishmërinë për asistencë administrative dhe organizative, duke angazhuar dhe Komisionin Institucional të Zgjedhjeve në çdo rast.
Megjithatë, pavarësisht kësaj mbështetjeje dhe krijimit të kushteve të nevojshme procedurale nga ana e institucionit, nuk rezulton të jetë ndërmarrë asnjë iniciativë konkrete nga komuniteti studentor për nisjen e procedurave të organizimit dhe konstituimit të këtyre strukturave përfaqësuese.
Lidhur me buxhetin e alokuar për Këshillat Studentor, ju informojmë se çdo vit buxhetor vjetor parashikohet shuma prej 2,000,000 lekë në zërin shpenzime operative (art 602), fonde për aktivitete të Këshillave Studentor të njësive kryesore.
 
Gjithashtu, pavarësisht mos ngritjes dhe funksionimit të Këshillave Studentore, grupe të ndryshme studentesh kanë organizuar aktivitete të ndryshme dhe përgjatë vitit 2024 dhe 2025 janë shpenzuar përkatësisht 1,924,000 lekë dhe 2,000,000 lekë. Në këto shpenzime përfshihen pagesat për antarësimin në Federatën Sportive Universitare, shpenzime për panairin e punës “Work & Study”, pjesëmarrje e studentëve të Fakultetit të Inxhinierisë së Ndërtimit në Konferencën Ndërkombëtare në Kosovë, botimi i guidës studentore, shpenzime për studentët në kuadër të projektit WAVE 2025, si dhe organizimi i Konferencës së III – të Studentore nga FIM.

Për alokimin e fondeve nga buxheti i institucionit grupet e studentëve paraqesin kërkesë te drejtuesi i njësisë kryesore dhe administratori i cili e parashikon në PBA dhe buxhetin e vitit. Kërkesa për alokim fondi paraqitet te administratori i njësisë kryesore për shpenzime sipas zërave përkatës të buxhetit të miratuar. Kërkesa e administratorit të fakultetit i përcillet administratorit të institucionit i cili pasi vlerëson koston e shpenzimeve dhe fondet në dispozicion, miraton kërkesën për kryerjen e shpenzimeve. Në përfundim grupet studentore duhet të paraqesin dokumentacionin financiar justifikues pranë zyrave të financës në fakultetet përkatëse.

	16.03.2026
	Sa marrëveshje bashkëpunimi dypalëshe aktive ka universiteti juaj me universitete publike në Serbi dhe Maqedoninë e Veriut, dhe a mund të më vini në dispozicion listën e këtyre marrëveshjeve, duke përfshirë institucionin partner dhe kohëzgjatjen e tyre (periudhën e vlefshmërisë)?
2. Për secilën marrëveshje bashkëpunimi dypalëshe me universitete publike në Serbi dhe Maqedoninë e Veriut, ju lutemi të specifikoni fushat kryesore të bashkëpunimit të mbuluara nga marrëveshja, si dhe nëse ajo ka rezultuar në mobilitet studentësh apo stafi gjatë secilit prej 5 viteve të fundit akademike (2019/2020-2023/2024), duke treguar numrin e mobiliteteve.
3. Për secilin nga 5 vitet e fundit akademike (2019/2020-2023/2024), cili ka qenë numri total i studentëve dhe stafit akademik hyrës dhe dalës të shkëmbyer me universitete publike në Serbi dhe Maqedoninë e Veriut (pavarësisht burimit të financimit)?
4. Gjatë 5 viteve të fundit akademike (2019/2020-2023/2024), përmes cilëve mekanizmave financimi janë mbuluar këto mobilitete (p.sh. Erasmus+, CEEPUS, fonde kombëtare, fonde institucionale,burime të tjera)?
5. A alokon universiteti juaj fonde të brendshme apo fonde kombëtare në mënyrë specifike për të mbështetur bashkëpunimin ose mobilitetin me universitete publike në Serbi apo Maqedoninë e Veriut?
Nëse po, ju lutemi të specifikoni shumat vjetore të alokuara gjatë 5 viteve të fundit akademike.
6. A zbaton universiteti juaj forma të mobilitetit afatshkurtër (më pak se 2 muaj) me universitete publike në Serbi dhe Maqedoninë e Veriut?
7. Cila është koha mesatare e nevojshme për njohjen e krediteve të fituara në universitete publike në Serbi dhe Maqedoninë e Veriut, dhe a ekzistojnë procedura të thjeshtuara për këtë proces?
8. Gjatë 5 viteve të fundit akademike (2019/2020-2023/2024), sa aplikime për njohjen e diplomave ose periudhave të studimit të kryera në universitete publike në Serbi apo Maqedoninë e Veriut janë paraqitur në universitetin tuaj, dhe cila ka qenë koha mesatare e përpunimit? A ekzistojnë procedura të përshpejtuara ose të thjeshtuara për njohjen midis këtyre vendeve dhe Shqipërisë?

	17.03.2026
	A. MoU të përgjithshme
1. UPT – University i Tetovës, Maqedonia e Veriut, 15.10.2020 – e pacaktuar
· Bashkëpunim në fusha me interes të përbashkët, të kërkimit shkencor.
· Bashkëpunim në procesin e mësimdhënies.
· Shkëmbim eksperience në fushën e kërkimit shkencor.
· Bashkëpunim në fushën e programeve të studimit dhe kurrikulave.
· Shkëmbim stafi dhe studentësh.
· Bashkëpunim në fushën e trajnimit, kërkimit shkencor, shfrytëzimit të laboratorëve dhe bibliotekave.
2. Universiteti i Evropës Juglindore, Maqedonia e Veriut, 04.11.2019 – 2029
· Bashkëpunim në fusha me interes të përbashkët, të kërkimit shkencor.
· Bashkëpunim në procesin e mësimdhënies.
· Shkëmbim eksperience në fushën e kërkimit shkencor.
· Bashkëpunim në fushën e programeve të studimit dhe kurrikulave.
· Shkëmbim stafi dhe studentësh.
3. University of Kragujevac, Çaçak, Serbia, 04.05.2023 – e pacaktuar
· Bashkëpunim në fushën e edukimit, kërkimit shkencor dhe aktivitetit profesional.
4. Academy of Professional Studies South Serbia, 03.07.2025 – 2027
· Bashkëpunim në fushën e edukimit dhe kërkimit shkencor.
5. Seismological Survey of Serbia, 21.12.2021 – e pacaktuar
· Bashkëpunim me Institutin e Gjeoshkencave, në fushën e sizmologjisë, meteorologjisë, hidrologjisë dhe mjedisit
B. MoU në kuadër të programit Erasmus+
1. University of Information Science and Technology - Ohrid UIST, 02.09.2024- 2027
· Shkëmbim stafi dhe studentësh
2. University Of Niš, Serbia - 03.07.2023 – 2027
· Shkëmbim stafi për mësimdhënie
Për pesë vitet e fundit akademike vetëm 2 staf akademik kanë ardhur në UPT nga Ohrid UIST, në kuadër të programit Erasmus+.
UPT nuk alokon fonde të brendshme apo fonde kombëtare në mënyrë specifike për të mbështetur bashkëpunimin ose mobilitetin me universitete publike në Serbi apo Maqedoninë e Veriut.
UPT zbaton forma të mobilitetit afatshkurtër (më pak se 2 muaj) me universitetetë huaja. Me universitete publike në Serbi dhe Maqedoninë e Veriut nuk ka zbatuar.
Njohja e krediteve realizohet nëpërmjet marrëveshjeve dypalëshe, në kuadër të programit Erasmus+. Procedura të thjeshtuara ekzistojnë, me universitete të tjera të huaja. Me universitetet e Serbisë dhe të Maqedoninë e Veriut deri tani nuk janë aplikuar procedura të tilla.

